ΤΟ ΤΜΗΜΑ ΤΟΥ ΣΕΡΙΦΗ ΤΗΣ ΚΟΜΗΤΕΙΑΣ ΤΟΥ ΛΟΣ ΑΝΤΖΕΛΕΣ
ΕΙΝΑΙ ΤΟ ΜΕΓΑΛΥΤΕΡΟ ΣΤΗ ΧΩΡΑ,
ΕΞΥΠΗΡΕΤΩΝΤΑΣ ΤΟΝ ΜΕΓΑΛΥΤΕΡΟ ΠΛΗΘΥΣΜΟ.
ΕΡΕΥΝΟΥΝ ΤΟΥΣ ΠΙΟ ΒΑΡΒΑΡΟΥΣ ΚΑΙ ΠΕΡΙΠΛΟΚΟΥΣ ΦΟΝΟΥΣ.
ΑΥΤΕΣ ΕΙΝΑΙ ΟΙ ΙΣΤΟΡΙΕΣ ΤΟΥΣ.
4 ΜΑΡΤΙΟΥ 1980
Στις 4 Μαρτίου 1980 τελείωνα τη βραδινή περιπολία.
Ετοιμαζόμασταν να σχολάσουμε,
όταν λάβαμε μια κλήση για πιθανό πτώμα στο Ρατ Μπιτς.
Ήταν μια παραλία προσβάσιμη μέσω του Όρμου Μάλαγα.
Πιθανό πτώμα στην παραλία
πολύ συχνά σημαίνει κάποιος μεθυσμένος.
Κάποιος που σκόνταψε και έπεσε, ίσως κάποιος τραυματίας.
Δεν περίμενα τι θα βρίσκαμε.
Ήταν μια ανεξιχνίαστη υπόθεση ανθρωποκτονίας,
ένα απόλυτο μυστήριο χωρίς μάρτυρες.
Μου ανέθεσαν την υπόθεση 33 χρόνια μετά.
Σε κάνει να αναρωτιέσαι τι έκανε ο δράστης
τα τελευταία 33 χρόνια.
Δεν ξέρεις τι άλλο έχουν κάνει.
Το Τμήμα Σερίφη του Λος Άντζελες είναι το καλύτερο.
Στο Λος Άντζελες εκδικάζονται διαβόητες υποθέσεις.
Πρέπει να είσαι 110% αφοσιωμένος.
Είναι φόνος. Δεν υπάρχει πιο σοβαρό έγκλημα.
Έχει να κάνει με το πάθος και την αίσθηση καθήκοντος.
Η δικαιοσύνη αποδίδεται με την αλήθεια.
ΑΝΘΡΩΠΟΚΤΟΝΙΕΣ: ΛΟΣ ΑΝΤΖΕΛΕΣ
Το 2013 πήγα στον υπαστυνόμο μου.
Είπα "Θα ήθελα να πάρω κάποιες υποθέσεις".
Είχε στο γραφείο του μια υπόθεση από το 1980.
Κόλλησα και μόνο που διάβασα γι' αυτήν την υπόθεση.
Κάθε γυναίκα θύμα με κάνει να σκεφτώ τις κόρες μου.
Διαβάζοντας τις αναφορές σκέφτηκα "Αυτό θα με πάει σε πολλά μέρη".
Γιατί πρέπει να βρω όσους αναφέρονται στις αρχικές αναφορές.
Και βρίσκω τον Ντέιβιντ Μπάινγκτον, που απάντησε στην κλήση.
Μιλάμε στο τηλέφωνο. Θυμόταν πολύ καλά την υπόθεση.
Τη θυμόταν
επειδή το 1980 ήταν καινούριος στο τμήμα.
Το 1980 ήμουν αστυνομικός στην πόλη Πάλος Βέρντες.
Το Πάλος Βέρντες είναι ένα μικρό προάστιο του Λος Άντζελες.
Όμορφοι γκρεμοί, επαύλεις, πλούσιοι κάτοικοι,
και τα περισσότερα σπίτια κόστιζαν εκατομμύρια
ήδη από τη δεκαετία του '70.
Όσον αφορά τους φόνους στο Πάλος Βέρντες,
ήταν σπάνιοι.
Τότε, ήμουν 21 ετών.
Είχα ξεκινήσει τις περιπολίες μόνος μου μόλις έναν ή δύο μήνες πριν.
Όταν ανταποκρίθηκα και συνειδητοποίησα ότι είχαμε μια πιθανή ανθρωποκτονία,
άρχισα να τρέμω.
Μια γυναίκα βρέθηκε νεκρή στην παραλία στο Πάλος Βέρντες
και φαινόταν να είχε κακοποιηθεί σεξουαλικά
και είχε χτυπηθεί στο κεφάλι.
Ένας σέρφερ βρήκε την τσάντα της με την ταυτότητά της.
Μάθαμε αμέσως ότι ήταν η Τερέσα Μπρουντρό από το Γουίλμινγκτον,
που απείχε μόνο 20 χιλιόμετρα, και ήταν μόλις 20 ετών.
Ψάξαμε για σημάδια ζωής και θυμάμαι ότι είχα προσπαθήσει αρχικά.
Το σώμα ήταν ζεστό,
αλλά δεν ήξερα αν είχε σφυγμό
ή ένιωθα τον δικό μου.
Έφταιγε το άγχος.
Είδα ότι η νεαρή ήταν εντελώς γυμνή,
εκτός από ένα ζευγάρι κάλτσες.
Φαινόταν να ποζάρει με τα πόδια στραμμένα στον ωκεανό.
Είχε μεγάλη ποσότητα αίματος στο πρόσωπό.
Τα μαλλιά της ήταν μούσκεμα με αίμα.
Δεν έβλεπα το πρόσωπό της χωρίς να τα κάνω στην άκρη.
Είχε μια πληγή στο μέτωπο
και μελανιές και πρόσφατα τραύματα στην κοιλιά.
Η παραλία ήταν τόπος εγκλήματος.
Η παλίρροια ερχόταν τόσο γρήγορα
που έπρεπε να την απομακρύνουμε.
Ο συνεργάτης μου προσπαθούσε να στηρίξει το κεφάλι της.
Καθώς ανεβαίναμε, ο συνεργάτης μου είπε
"Ωχ, το χέρι μου μπήκε στο κεφάλι της".
Έχει ένα μεγάλο τραύμα στο πίσω μέρος.
Ξέραμε ότι δεν ήταν ατύχημα.
Η κυρία Μπρουντρό ήταν το πρώτο μου θύμα ανθρωποκτονίας.
Είναι το απόλυτο έγκλημα να αφαιρείς μια ζωή.
Δεν θες να κάνεις λάθος.
Η αστυνομία του Πάλος Βέρντες είναι μικρή.
Το μέγεθος αυτού του εγκλήματος
μας ανάγκασε να καλέσουμε μια υπηρεσία
που μπορούσε να χειριστεί την έρευνα,
και το Τμήμα Σερίφη του Λος Άντζελες ήταν οι καλύτεροι.
Όταν εμφανίστηκε η μονάδα ανθρωποκτονιών,
παρατηρούσα όσα έκαναν.
Κάθε εισαγγελέας θα σας πει ότι δεν καταδικάζουμε απλώς.
Πρέπει επίσης να είμαστε σίγουροι ότι η διαδικασία που ακολουθούμε
για να ερευνήσουμε μια υπόθεση γίνεται σωστά.
Αναγκάζεσαι να στραφείς
σε κάμερες ή μάρτυρες ή επιστημονικά στοιχεία.
Και το 1980 δεν είχες τόσα πολλά όσα έχεις τώρα.
Δεν βρέθηκαν πουθενά ρούχα του θύματος.
Βρήκαμε ένα μπουκάλι αλκοόλ και δυο ποτήρια,
ένα εκ των οποίων είχε ακόμα λίγο αλκοόλ,
κοντά στο σημείο όπου είχε πεταχθεί η τσάντα.
Αυτό με έκανε να πιστέψω τότε
ότι προφανώς υπήρχε κάποιος άλλος εκεί
που έπινε με το θύμα πριν από τον φόνο.
Είδαμε και ίχνη ελαστικών.
Πίστευαν ακράδαντα ότι ήταν ίχνη από το όχημα του υπόπτου.
Αλλά το λάστιχο ήταν φαλακρό.
Το βάθος του πέλματος δεν ήταν αρκετό,
ώστε να πάρουν αποτύπωμα.
Οι ερευνητές από το Λος Άντζελες
έπιασαν αμέσως δουλειά, ψάχνοντας τους συγγενείς
που ήταν κοντά στο θύμα,
για να ανακαλύψουν οτιδήποτε θα οδηγούσε σε έναν ύποπτο,
και να ακολουθήσουν τα στοιχεία.
Και διαπίστωσαν ότι ήταν παντρεμένη με έναν Ρόνι Φίματ.
Όταν γνώρισα την Τερέσα, ήταν ίσως 18, 19. Εγώ ήμουν περίπου 20.
Εγώ κι ο φίλος μου ήμασταν στην ανατολική πλευρά του Γουίλμινγκτον.
Και ένα κορίτσι έφερε την Τερέσα.
Και όταν την είδα, είπα "Ουάου".
Ήταν πολύ ανεξάρτητη, πολύ ισχυρογνώμων.
Δεν ξέρω τι μου βρήκε.
Με τους φίλους μου, αρχίσαμε να παίρνουμε ναρκωτικά.
Αλλά όταν τα φτιάξαμε με την Τέρι, μου έδωσε τελεσίγραφο.
"Φίλε, πρέπει να σταματήσεις".
Δεν ήθελε και σκέψη.
Ήμασταν μαζί δυόμισι χρόνια και σκέφτηκα
"Αυτή θέλω να παντρευτώ".
Την ήθελα. Ήθελα να κάνω οικογένεια. Ήθελα να ηρεμήσω.
Και το έκανα. Την παντρεύτηκα.
Και λίγο αργότερα, έμεινε έγκυος.
Είπαν "Θα είναι κορίτσι".
Είχα ενθουσιαστεί.
Ο τρόπος με τον οποίο σκοτώθηκε η Τερέσα ήταν αποκρουστικός.
Ήταν ένας βίαιος θάνατος με χτυπήματα στο κεφάλι
και πιθανή σεξουαλική κακοποίηση.
Και όταν μάθαμε ότι ήταν αρκετών μηνών έγκυος,
ότι είχε διακοπεί άλλη μια ζωή,
λυπηθήκαμε πολύ.
Εκτός από αυτήν την τραγωδία, ήταν ήδη μαμά.
Είχε μια τετράχρονη κόρη, τη Λίντα.
Η 4η Μαρτίου 1980 ήταν μία από τις χειρότερες μέρες της ζωής μου.
Η γιαγιά μου είπε ότι η μητέρα μου πνίγηκε στην παραλία.
Και ότι θα πήγαινε στον Παράδεισο με τους αγγέλους.
Και δεν θα επέστρεφε.
Έγινα δύσκολη.
Δεν ήθελα να είμαι με τη θεία μου.
Δεν ήθελα να είμαι με τη γιαγιά μου ούτε με τον μπαμπά μου,
ήθελα μόνο τη μαμά μου.
Δεν μπορούσα να καταλάβω γιατί δεν θα γυρνούσε.
Ένιωθα ότι ο μόνη που με αγάπησε και με προστάτευσε είχε φύγει.
Και δεν είχε μείνει κανείς να με αγαπάει.
Όταν πρωτογνώρισα τη Λίντα, ήταν μάλλον δύο ετών.
Μιλούσε ακόμα σαν μωρό. Δεν έλεγε πολλές λέξεις.
Ήταν πολύ χαριτωμένη. Πραγματικά.
Δεν με ενοχλούσε καθόλου που δεν ήταν δικιά μου.
Παίζαμε "καφετέρια". Έπαιρνε την παραγγελία μου
και έκανε ότι μου έφτιαχνε φαγητό.
Ήταν καλό παιδί.
Το λάτρευα.
Έφτιαχνα το μενού με τον Ρόνι. Μετά το πήγαινα στη μαμά μου.
Έλεγε "Πόσα θέλετε, κυρία μου;"
Έλεγα "Δύο, παρακαλώ".
Και μου έφτιαχνε ένα τοστάκι υπό το φως των κεριών.
Δεν ξέρω γιατί είχαμε κεριά, αλλά ναι.
Ο Ρόνι την παντρεύτηκε, υποτίθεται ότι την αγαπούσε,
μεγάλωνε την κόρη της σαν δική του.
Αλλά αυτό δεν τον απέκλειε από ύποπτο.
Μπορεί να έχασε τον έλεγχο, να 'χε μια κακιά στιγμή, ποιος ξέρει;
Ο Ρόνι ήταν από τους πρώτους με τους οποίους μίλησαν οι ερευνητές.
Οι σερίφηδες με ανέκριναν και απάντησα σε όλα.
Στις 3 Μαρτίου ήμουν στο κολέγιο Χάρμπορ.
Όχι τίποτα ιδιαίτερο. Μάθαινα τέχνη, γιατί ήμουν καλός.
Γύρισα σπίτι. Είπα στη γυναίκα μου
"Έλα. Πάμε στο σπίτι του φίλου μου του Τζορτζ".
Κάναμε παρέα στο γκαράζ, πίναμε και καπνίζαμε.
Πήγαμε.
Εκείνη δεν συμμετείχε.
Ήταν έγκυος.
Δεν ήθελε να στέκεται όλη νύχτα στο γκαράζ.
Καταλαβαίνω ότι ήθελε να πάει σπίτι.
Πήγαμε σπίτι.
Της είπα "Θα γυρίσω". Λέει "Δεν θέλω να γυρίσεις.
Δεν μπορείς". Λέω "Θα γυρίσω".
"Όχι, καλύτερα να μην πας". Λέω "Τέρι, επιστρέφω".
Τότε βγήκα από την πόρτα.
Πήγα προς το σπίτι του φίλου μου.
Άκουσα την πόρτα να χτυπάει και γύρισα. Πήγαινε προς το δρομάκι.
Είχαμε μια πύλη στο δρομάκι που σε έβγαζε στον άλλο δρόμο.
Εκεί έμενε η αδερφή της.
Σκέφτηκα ότι θύμωσε, θα πάει στην αδερφή της
και θα παραπονεθεί για μένα.
Θα είναι εντάξει.
Όμως,
δεν την ξαναείδα ποτέ.
Πόσες φορές μια γυναίκα εξαφανίζεται και ο άντρας λέει
"Έφυγε. Δεν ξέρω τι της συνέβη".
Εννιά στις δέκα, είναι μαλακίες. Θα είναι ο σύζυγος.
Ζήτησαν να γδυθώ.
Έψαχναν για γρατζουνιές ή αμυντικά τραύματα και δεν είχα τίποτα.
Ρωτούσαν "Δεν το έκανες;" "Όχι, δεν το έκανα".
Όταν πήραν συνέντευξη από τον Ρόνι, ανησυχούσε, είχε άγχος.
Όταν η γυναίκα σου βρεθεί δολοφονημένη…
θα είσαι είτε συντετριμμένος και σε κατάσταση σοκ
είτε θα φοβάσαι ότι θα καταλάβουν ότι εσύ το έκανες.
Αφού έφυγα από το τμήμα, γύρισα σπίτι
και είχε παντού περιπολικά.
Κοιτάνε το σπίτι μου.
Πολύ σύντομα φοβήθηκε ότι ήταν ο ύποπτος.
Και ήταν.
Πήρα τον θείο μου, Χένρι Σαλσίντο, που ήταν δικηγόρος.
Και μου είπε "Μην τους μιλάς, απόφυγέ τους".
Και αυτό έκανα.
Ο πατέρας μου ήταν απών, οπότε όταν η μαμά μου παντρεύτηκε
και έμαθα για το αδερφάκι μου,
σκέφτηκα αμέσως ότι θα είχαμε μια ολοκληρωμένη οικογένεια
με τον Ρόνι, το νέο μωρό, τη μαμά μου κι εμένα.
Ήμουν πολύ ενθουσιασμένη.
Πολύ.
Αλλά όταν συνέβη αυτό στη μητέρα μου,
δεν έμεινα με τον Ρόνι.
Ήρθε η οικογένεια του μπαμπά μου και με πήρε.
Μου έλειψε πολύ όταν την πήραν. Με κατέστρεψε.
5 ΜΑΡΤΙΟΥ 1980 ΜΙΑ ΜΕΡΑ ΜΕΤΑ ΤΟΝ ΦΟΝΟ
Κατά τη διάρκεια της νεκροψίας, έκαναν έλεγχο για βιασμό.
Αλλά η εξέταση για βιασμό το 1980 δεν έμοιαζε με τη σημερινή.
Πήραν κομμάτια από τα νύχια της,
γιατί φαινόταν ότι υπήρχε υλικό από κάτω
και θα μπορούσαν να το συγκρίνουν με την ομάδα αίματος.
Επίσης, πάρθηκαν επιχρίσματα,
τα οποία δεν εξετάζουμε για DΝΑ, αλλά για ύπαρξη σπέρματος.
Την πήγαν στο νεκροτομείο.
Πήγα πίσω και ζήτησα να τη δω, γιατί έπρεπε να κανονίσω την κηδεία.
Την ξεσκέπασαν ως τη μέση
κι εγώ… Λύγισαν τα γόνατά μου.
Δεν πίστευα αυτό που είδα.
Δεν είχε πια χαρακτηριστικά.
Ήταν απόλυτο σκοτάδι, το πρόσωπό της ήταν μια τρύπα.
Και αμέσως τους είπα "Θέλω κλειστό φέρετρο.
Και το μωρό φασκιωμένο στην αγκαλιά της,
για να είναι μαζί για πάντα".
Οι ερευνητές μίλησαν με πολλούς φίλους και συγγενείς,
γιατί δεν είχαν άλλα στοιχεία.
Έμαθαν ότι η τελευταία που είδε την Τερέσα ήταν η αδερφή της.
Πήγε στο σπίτι της αδερφής της.
Η αδερφή της ήθελε να μείνει εκεί, αλλά δεν το έκανε.
Η Τερέσα έφυγε από την αδερφή της
και άρχισε να περπατάει.
Μια ξαδέρφη θυμάται ότι εκείνη τη μέρα, πριν βρεθεί νεκρή,
ήθελε να πάει στην παραλία.
Ούτε η Τερέσα ούτε ο Ρόνι είχαν αμάξι.
Δεν θα ήταν παράλογο
να έκανε οτοστόπ για να πάει στην παραλία.
ΓΟΥΙΛΜΙΝΓΚΤΟΝ
Εξαρτύονταν από το αν κάποιος είχε δει τίποτα
και συνέβη το βράδυ και τη βρήκαν νωρίς το πρωί,
οπότε δεν εμφανίστηκε ποτέ κανένας μάρτυρας.
Δεν υπήρχαν πολλά ερευνητικά εργαλεία
για να βρούμε ποιος ήταν ο δολοφόνος της.
Κοιτούσαν τον Ρόνι, τον σύζυγο της Τερέσα Μπρουντρό,
ως πιθανό ύποπτο.
Μετά από ενδελεχή έρευνα, διαπίστωσαν ότι ο Ρόνι είχε άλλοθι.
Ο Ρόνι ήταν σε έναν φίλο του με πολλούς μάρτυρες
τη νύχτα που σκοτώθηκε η γυναίκα του.
Αυτό τον απάλλαξε από τον φόνο της γυναίκας του.
Αν και οι ερευνητές απέκλεισαν τον Ρόνι,
αυτό δεν σταματά τις υποψίες των συγγενών και φίλων
που πίστευαν ότι ήταν υπεύθυνος
για τον θάνατο της κόρης, της μητέρας, της αδερφής τους.
Όταν ήμουν οκτώ ή εννιά χρονών,
η ξαδέρφη μου κι εγώ ψάχναμε τα κουτιά της μητέρας της
και βρήκαμε τη νεκροψία της μαμάς μου.
Και λέω "Τι; Είπαν ότι πνίγηκε!"
Εγώ ακόμα νόμιζα ότι είχε πνιγεί.
Της συνέβησαν όλα αυτά;
Όλοι στην οικογένειά της έλεγαν ότι ο Ρόνι σκότωσε τη μητέρα μου.
Το πίστεψα αμέσως γιατί τσακώνονταν πολύ
και τα είχα δει όλα αυτά.
Τους έβλεπα κάθε μέρα.
Οι σερίφηδες αποφάσισαν ότι δεν ήμουν ένοχος.
Αλλά δεν είχαν ύποπτο, οπότε όλοι νόμιζαν ότι το έκανα.
Με πυροβόλησαν πολλές φορές,
επειδή νόμιζαν ότι το έκανα.
Δεν ξέρω αν ήταν συγγενείς ή φίλοι της.
Δεν είχε ξανασυμβεί πριν από τον θάνατό της.
Υπέφερα τόσο που δεν ήθελα να ζω.
Αν η γυναίκα σου εξαφανιστεί στη μέση ενός καβγά,
και δεν έχουμε στοιχεία
που να δείχνουν κάποιον άλλον,
κι εσύ έχεις ένα άλλοθι από κοντινά σου πρόσωπα,
είτε είναι νόμιμο άλλοθι είτε όχι,
αλλά δεν έχεις άλλους ύποπτους.
Δεν είχαμε αυτόπτη μάρτυρα.
Δεν είχαμε αποδείξεις που θα μπορούσαν να χρησιμοποιηθούν.
Δεν μπορούσαν να κάνουν κάτι άλλο.
Τελικά, η δολοφονία της Τερέσα Μπρουντρό δεν εξιχνιάστηκε ποτέ.
Παρέμεινε άλυτη για δεκαετίες.
ΜΠΡΟYΝΤΡΟ (1980)
Όταν ήμουν μικρή, έκλαιγα για τη μαμά μου.
Έκανα ερωτήσεις επί χρόνια.
Είχα τόσες ερωτήσεις που δεν ήθελε να απαντήσει κανείς.
Κανείς δεν μιλούσε γι' αυτή.
Κανείς δεν μιλούσε γι' αυτό που συνέβη.
Δεν μου είπαν τίποτα.
Μου έλεγαν "Σώπα. Δεν θα γυρίσει".
Συνήθισα να μην έχω γονείς.
Το κενό της μητέρας μου δεν καλύφθηκε ποτέ.
Κι ούτε πρόκειται.
Επί χρόνια ήμουν δακτυλοδεικτούμενος,
με απέφευγαν ή μιλούσαν πίσω από την πλάτη μου.
Δεν το αντιμετώπισα.
Δεν σκεφτόμουν την κόρη μου ή την Τέρι.
Δούλευα για να μαστουρώσω,
για να μη νιώθω την πίεση
ότι ο κόσμος γύρω μου σκεφτόταν "Σκότωσε τη γυναίκα του".
Καθώς μεγάλωνα, τον έβλεπα τριγύρω.
Δεν ήθελα να μιλήσω στον Ρόνι. Δεν ήξερα τι να νιώσω.
Άρχισα να σκέφτομαι "Το έκανε;
Μπορεί να το έκανε;"
Άρχισα να ρωτάω αυτούς που μου το έλεγαν.
Τους έβλεπα να τσακώνονται, αλλά θα μπορούσε να τη σκοτώσει;
ΤΜΗΜΑ ΣΕΡΙΦΗ ΛΟΣ ΑΝΤΖΕΛΕΣ ΤΜΗΜΑ ΑΝΘΡΩΠΟΚΤΟΝΙΩΝ
33 ΧΡΟΝΙΑ ΜΕΤΑ ΤΟΝ ΦΟΝΟ ΤΗΣ ΤΕΡΕΣΑ ΜΠΡΟΥΝΤΡΟ
Όταν πήρα την υπόθεση, το πολιτισμικό υπόβαθρο,
υπήρχε μια σύνδεση εκεί.
Τη δεκαετία του '80 το Γουίλμινγκτον έμοιαζε με το Ανατολικό Λος Άντζελες
όπου μεγάλωσα.
Ήταν κυρίως ισπανόφωνη περιοχή
με Lowrider αμάξια, συμμορίες, έγκλημα.
Μερικές φορές οι γονείς μου φοβούνταν
να καλέσουν την αστυνομία.
Το 1980 ήμουν 13 χρονών. Πήγαινα Β' Γυμνασίου.
Αν μου έλεγες ότι θα εμπλακώ
σε μια έρευνα ανθρωποκτονίας στο Πάλος Βέρντες,
τόσο μακριά από το Ανατολικό Λος Άντζελες, θα σε έβγαζα τρελό.
Ποτέ δεν σκεφτόμουν να γίνω αστυνομικός.
Ήταν το τελευταίο που περίμενα.
Το πάθος ήρθε όταν ξεκίνησα τη δουλειά
και άρχισα να παρατηρώ τη διαφορά που μπορούσες να κάνεις.
Η προσέγγιση του Ραλφ ήταν πιο συγκρατημένη, διακριτική.
Προκάλεσε τον εαυτό του και απέκτησε φήμη.
Ο Ραλφ δεν ήθελε προαγωγές. Ήθελε να γίνει καλός ντετέκτιβ.
Ο κόσμος πάντα με ρωτάει "Πώς είναι αυτή η δουλειά;"
Σαν να κάνεις ζογκλερικά στον ωκεανό.
Δεν θες να πνιγείς, αλλά ούτε να πέσει η μπάλα.
Όταν βλέπεις μια άλυτη υπόθεση,
υπάρχουν τόσα διαφορετικά πράγματα που πρέπει να ξεπεράσεις.
Οι έρευνες έχουν αλλάξει 10, 15, 20 χρόνια αργότερα.
Διαφορετικές τεχνικές, διαφορετικοί τρόποι σκέψεις.
Τελικά, πρέπει να κάνεις και κλασική έρευνα.
Πρέπει να βρεις ανθρώπους, μάρτυρες.
Αλλά η τεχνολογία είναι τεράστιο πλεονέκτημα για μας
στις άλυτες υποθέσεις.
Σ' αυτήν την υπόθεση, το 1980 δεν είχαμε ακόμα ανάλυση DNA.
Υπάρχουν διάφορες ερευνητικές οδοί που μπορείς να πάρεις.
Τώρα μπορούμε να πάμε πίσω, να πάρουμε τα στοιχεία
και να χτίσουμε προφίλ DNA.
Είχαν κρατηθεί πολλά στοιχεία από τον τόπο του εγκλήματος.
Ξέραμε ότι υπήρχαν αρκετά πράγματα
που θα μπορούσαμε να εξετάσουμε.
Το Τμήμα του Σερίφη είχε μια εξαιρετική εγκληματολόγο.
Καθώς εξέταζε τα στοιχεία
για να προσδιορίσει αν υπήρχε αρκετό γενετικό υλικό,
συνειδητοποιήσαμε ότι δεν έχει πολλά να δουλέψει.
Τα νύχια δεν μας βοήθησαν όσο περιμέναμε.
Ούτε τα άλλα στοιχεία από τον τόπο του εγκλήματος.
Δεν υπήρχαν αποτυπώματα ή DΝΑ στο μπουκάλι.
Μόνο το αποτύπωμα της Τερέσα στο ποτήρι.
Σε αντίθεση με ό,τι βλέπετε στο CSI, στις τηλεοπτικές εκπομπές,
δυστυχώς, ο κόσμος δεν αφήνει το DNA του παντού
στον τόπο του εγκλήματος.
Έπρεπε να αλλάξουμε τακτική
και να σκεφτούμε άλλον τρόπο να εντοπίσουμε τον δολοφόνο.
Στραφήκαμε στα στοιχεία του ιατροδικαστή.
Ο ιατροδικαστής βρήκε το DNA που βρέθηκε στο θύμα.
Η εγκληματολόγος πήρε τις ηβικές τρίχες
και ουσιαστικά τις έπλυνε.
Κι από αυτό το πλύσιμο, μπόρεσε να το βάλει σε φυγοκεντρωτή,
που περιστρέφεται και παράγει ένα σφαιρίδιο.
Αυτό το σφαιρίδιο μπορεί να το αναλύσει μικροσκοπικά
και να προσδιορίσει αν περιέχει γενετικό υλικό.
Βρήκε μια κεφαλή σπέρματος.
Και αυτήν κατάφερε να εξετάσει για το DΝΑ.
Ο στόχος είναι να μπορέσουν να αναπτύξουν ένα προφίλ DNA.
Μερικές φορές μπορεί να έχεις σωματικά υγρά,
αλλά όχι πάντα αρκετά ώστε να βγάλεις ένα πλήρες προφίλ.
Μερικές φορές έχεις μερικό προφίλ ή τίποτα.
Αν δεν υπάρχουν επαρκή στοιχεία, είναι αδιέξοδο.
9 ΙΑΝΟΥΑΡΙΟΥ 2014 34 ΧΡΟΝΙΑ ΑΠΟ ΤΟΝ ΦΟΝΟ ΤΗΣ ΜΠΡΟΥΝΤΡΟ
Ο ντετέκτιβ Ραλφ Χερνάντεζ ανέλαβε την υπόθεση και μου τηλεφώνησε.
Ένιωσα ότι με καταλάβαινε.
Ήξερε τον τρόπο ζωής μου, τι έχω περάσει.
Ο εθισμός, οι συμμορίες, τα πάντα.
Αν είσαι από το Ανατολικό Λος Άντζελες, τα ξέρεις αυτά.
Ως αστυνομικός, σου είναι οικεία. Τα βλέπεις περισσότερο.
Μου φέρθηκε όπως σε όλους.
Όχι σαν Τσικάνο. Αλλά σαν άνθρωπος.
Του μίλησα και του είπα ότι έχω κι άλλες πληροφορίες.
Ο Ρόνι μάς είπε μια ιστορία
για μια γνωστή του από τη γειτονιά
που τον πλησίασε ένα βράδυ και είπε "Νιώθω άσχημα.
Το κράτησα για μερικά χρόνια. Θέλω να ξέρεις".
Στα τέλη της δεκαετίας του '90 ήμουν ακόμα χάλια
και ήμουν σε ένα μπαρ.
Μπήκε μια φίλη μου που είχα καιρό να δω.
Με πλησίασε.
"Ρόνι, ξέρω ποιος σκότωσε τη γυναίκα σου".
Οι άνθρωποι συνεχίζουν τις ζωές τους και θυμούνται γλαφυρές λεπτομέρειες
από τα τραυματικά γεγονότα που έζησαν.
Συνειδητοποιούν ότι τους τρώει και πρέπει κάπου να το πουν.
Όταν γνώρισα τον ντετέκτιβ Ραλφ Χερνάντεζ, ήμουν νηφάλιος για καιρό.
Τόσα χρόνια ένιωθα άσχημα γι' αυτό.
Ήταν η ώρα να πάρω κάποιες απαντήσεις.
Ήταν η γυναίκα του κολλητού μου.
Έλειπε καιρό κι αναρωτιόμουν τι απέγινε.
Δεν είχαμε επαφή και δεν ήξερα.
Αρχίσαμε να μιλάμε, κλαίει, λέει "Ξέρω ποιος τη σκότωσε".
ΗΧΟΓΡΑΦΗΣΗ ΤΗΣ ΑΣΤΥΝΟΜΙΑΣ
Τη ρώτησα "Τι εννοείς;"
Είπε "Με απήγαγαν δύο άντρες και με βασάνισαν σεξουαλικά".
Την πήραν με το αμάξι κάτι τύποι. Της είπαν να βάλει κάτι στη γλώσσα της.
Είπε ότι όταν έβαλε το υγρό στη γλώσσα της, μούδιασε αμέσως.
Άκουγε και έβλεπε, αλλά δεν μπορούσε να κουνηθεί.
Είχε παραλύσει.
Τη βασάνισαν, την κακοποίησαν σεξουαλικά
και μετά μου είπε ότι τους άκουσε να λένε
"Τι θα κάνουμε με το πτώμα της;"
"Πάμε εκεί όπου πετάξαμε την Τέρι".
Αλλά πήδηξε από το παράθυρο του αυτοκινήτου
και ένας περαστικός σταμάτησε κι εκείνοι έφυγαν.
Αυτόν που ανέφερε, τον ήξερα.
Τον ήξερα καλά.
Με κάποια χαρακτηριστικά του, ταίριαζε.
Είναι έμμεση πληροφορία.
Αυτή το είπε στον Ρόνι, κι αυτός σ' εμάς.
Πρέπει να βρούμε το κορίτσι.
Είχα κάποιες διευθύνσεις από τις αρχικές αναφορές
από ανθρώπους που ζούσαν στη γειτονιά.
Χτύπησα μερικές πόρτες.
Έμαθα ότι ζει εκτός πολιτείας.
Βρίσκω ένα τηλέφωνο και μιλάμε.
Ήταν πολύ συνεργάσιμη και πρόθυμη να βρεθούμε.
Πολύ σημαντικό.
Πήγαμε να τη βρούμε.
Ο Ραλφ πήγε στο Τέξας να της μιλήσει.
Εκείνη τη στιγμή κατάλαβα
ότι θα έκανε ό,τι χρειαστεί.
Και ένιωσα πολύ καλά μ' αυτό.
Ένιωσα ότι μετά από 33 χρόνια, επιτέλους κάποιος με υποστήριζε.
ΚΑΛΩΣ ΟΡΙΣΑΤΕ ΣΤΟ ΤΕΞΑΣ
Είχα μόλις φτάσει και με πήραν από το εγκληματολογικό εργαστήριο.
Μου είπαν
"Το DNA από τον τόπο του εγκλήματος είναι στη βάση δεδομένων".
Ήταν απίστευτο.
Αλλά μας μπέρδεψε λίγο,
γιατί δεν ήταν αυτός που νομίζαμε,
εκείνος που μας υπέδειξε ο πληροφοριοδότης μας.
Ήταν τελείως διαφορετικός άνθρωπος.
Χάρη στην εγκληματολόγο, είχαμε ένα όνομα.
Άνηκε σε κάποιον Ρόμπερτ Ίνιγκεζ.
Ποιος ήταν;
Από πού ήρθε; Τι έκανε; Πού ήταν; Πού ήταν πριν από 34 χρόνια;
Δεν ήταν πουθενά στον φάκελο.
Δεν του είχαν πάρει συνέντευξη.
Δεν είχε αναφερθεί καν το όνομά του.
Υπήρχαν πολλά ονόματα στις αρχικές αναφορές.
Το δικό του όχι.
Αλλά ήταν πολύ συναρπαστικό.
Επιστρέφουμε από το ταξίδι και τη συνέντευξη με τον πληροφοριοδότη,
που αποδείχτηκε αδιέξοδο.
Γρήγορα ξεκινάμε έρευνα για τον Ρόμπερτ Ίνιγκεζ
και βλέπουμε τις αναφορές από προηγούμενες συλλήψεις του.
Το 1981 ο Ρόμπερτ Ίνιγκεζ συνελήφθη για βιασμό.
Το θύμα της υπόθεσης ήταν μια γυναίκα που έκανε ωτοστόπ και την πήρε
και τη βίασε.
Το θύμα το κατήγγειλε.
Συνελήφθη αμέσως μετά τον βιασμό.
Του απαγγέλθηκαν κατηγορίες. Ήταν υπό κράτηση.
Το θύμα ήρθε να καταθέσει.
Και λίγο καιρό πριν από τη δίκη,
κατέστη δύσκολο να βρουν το θύμα
και η υπόθεση απορρίφθηκε και αφέθηκε ελεύθερος.
Πάμε στο 1982,
όταν συνελήφθη για άλλον βιασμό,
καταδικάστηκε και πήγε φυλακή.
Και αυτή η καταδίκη είναι που έβαλε το DNA του στη βάση δεδομένων.
Αν το DNA βρεθεί στη βάση δεδομένων, θεωρείται απλώς ερευνητικό εργαλείο,
και πρέπει να πάρουμε δείγμα επιβεβαίωσης.
Έπρεπε να πάρουμε δείγμα από το DNA του για να το επιβεβαιώσουμε
και να το συγκρίνουμε με τα στοιχεία του ιατροδικαστή.
Το επόμενο βήμα ήταν να εντοπίσουμε τον κύριο Ίνιγκεζ.
Ο ντετέκτιβ Ραλφ Χερνάντεζ με ρώτησε αν ήξερα ποιος ήταν ο Ρόμπερτ Ίνιγκεζ.
Είπα όχι, αλλά είχα μεγάλη ελπίδα.
Το DΝΑ πάντα πιάνει τον κακό.
Και τώρα υπήρχε DNA.
Απλώς έπρεπε να τον βρουν.
Οι σεξουαλικοί παραβάτες δηλώνουν παρουσία στα γενέθλιά τους.
Ο κύριος Ίνιγκεζ είχε γενέθλια
τέσσερις μήνες αφότου θεωρήθηκε πιθανός ύποπτος.
Το πιο εύκολο μέρος να τον βρεις
ήταν όταν θα πήγαινε να δηλώσει παρουσία.
3 ΔΕΚΕΜΒΡΙΟΥ 2014
Ο Ίνιγκεζ ετοιμαζόταν να δηλωθεί στο Τμήμα Χάρμπορ.
Ήθελα να μάθω περισσότερα γι' αυτόν.
Πού είχε ζήσει, που είχε πάει, ποια ήταν η οικογένειά του, οι φίλοι του,
γιατί ίσως υπήρχε κάποια σχέση με την Τερέσα.
Επίσης, ήθελα να πάρω δείγμα του DNA του.
Του είπα ποιοι είμαστε, από πού ήμασταν,
και ήταν πρόθυμος να μας μιλήσει.
-Πήγες φυλακή το '80 ή… -Νομίζω ήταν το '80.
Πριν τη φυλακή, πού ζούσες;
Νομίζω ότι ζούσα στο Γουίλμινγκτον
στο σπίτι της μητριάς μου με τον μπαμπά μου.
Δεν ήξερα πολύ κόσμο στο Γουίλμινγκτον.
Εννοώ…
Έκοβα βόλτες εκεί, αλλά δεν ήξερα κανέναν.
Δεν είχα κάποιο μεγάλο σχέδιο.
Σκεφτόμουν "Να είσαι ο εαυτός σου. Μίλα του, ηρέμησέ τον".
Και εξελίχθηκε από εκεί.
-Πήγες ποτέ για πάρτι στην παραλία; -Όχι.
-Δεν πήγαινες ποτέ εκεί; -Όχι.
Και δεν έχεις πάει ποτέ στον Όρμο Μάλαγα στο Πάλος Βέρντες;
Μπα.
Η προσέγγιση του Ραλφ
δεν ήταν συγκρουσιακή.
Προσπαθεί να κάνει τον Ίνιγκεζ να νιώσει άνετα
και προσπαθεί να χρησιμοποιήσει της πληροφορίες που έχει
για να δει αν μπορεί να τον κλειδώσει σε μια συγκεκριμένη ιστορία.
Πες μου για την υπόθεση που συνελήφθης.
Την πήγα στο Ρεντόντο.
Και κάναμε σεξ.
Ναι, αρνήθηκε, αλλά μετά
ενέδωσε και…
-Και κατηγορήθηκες για βιασμό. -Ναι.
Τη γλίτωσες επειδή δεν εμφανίστηκε.
-Ναι. -Εντάξει.
Θυμάσαι κάποια Τερέσα;
-Όχι. -Όχι; Καθόλου;
Κάποιες φορές το έβλεπα στο στήθος του.
Η βαριά αναπνοή που περιγράφουν.
Βλέπεις τον σφυγμό τους
ή την καρδιά τους να τρέχει.
Έβλεπες τις βαθιές ανάσες του και ότι ήταν νευρικός.
Να σου δείξω μερικές φωτογραφίες.
Εντάξει.
Ξέρεις αυτήν την κοπέλα ή τη θυμάσαι καθόλου;
-Όχι. -Όχι;
Μπα.
Αυτή η κυρία βρέθηκε νεκρή στην παραλία.
Σίγουρα δεν σου φαίνεται γνωστή;
Τερέσα Μπρουντρό.
-Όχι. -Είναι το 1980, Μάρτιος του 1980.
Όχι, καθόλου.
Οι αρνήσεις ήταν σημαντικές, γιατί είχαμε ισχυρά στοιχεία από το DΝΑ.
Αν ερχόταν κι έλεγε "Έβγαινα με την Τερέσα στα κρυφά.
Κάναμε σεξ εκείνο το βράδυ",
θα περιέπλεκε την κατάσταση.
Όχι.
-Όχι; -Μπα.
Γι' αυτό η άρνηση ήταν πιο ισχυρή.
Θα υπήρχε κάποιος λόγος
να βρεθεί το DNA σου στον τόπο του εγκλήματος;
Όχι απ' ό,τι…
Όχι, δεν θα έπρεπε.
-Δεν θα έπρεπε; -Ναι.
Είμαστε εδώ. Μπορείς να μας βοηθήσεις.
Επειδή το DNA σου ήταν στον τόπο του εγκλήματος.
Δεν ξέρω. Δεν βλέπω πώς.
Δεν την ξέρω καν.
Αν θες καλή σχέση με τον ύποπτο, πρέπει να του δώσεις κάτι.
Είχα πληροφορίες γι' αυτόν και εκείνος τις ήθελε
κι' αυτό μπορούσε να τον ωθήσει να πει κάτι
που θα μας έδινε την αλήθεια.
Κι αν είχε μια λογική εξήγηση;
Κι αν δεν το έκανε;
Οπότε, 100% δεν θα έχεις πρόβλημα με το DNA σου εκεί;
-Όχι! -Τότε, λοιπόν,
θα μας δώσεις δείγμα από τα στοματικά επιχρίσματα;
Εντάξει.
Το εκτιμώ αυτό.
Έφυγα από τη συνέντευξη με τον Ίνιγκεζ
σίγουρος ότι είχαμε τον δράστη,
αλλά έπρεπε να χτίσουμε την υπόθεση και να ξέρουμε
ότι είναι ο δράστης και μετά να τον συλλάβουμε.
Το στοματικό δείγμα του κυρίου Ίνιγκεζ
επέτρεψε στο Τμήμα του Σερίφη να κάνει την επιβεβαιωτική εξέταση.
ΚΟΜΗΤΕΙΑ ΤΟΥ ΛΟΣ ΑΝΤΖΕΛΕΣ ΤΜΗΜΑ ΙΑΤΡΟΔΙΚΑΣΤΗ
Ταίριαζε
και αυτό αποδείχτηκε μέσω στατιστικών,
δηλαδή ένα στα 82,5 τρισεκατομμύρια,
και υπάρχουν μόνο επτά δισεκατομμύρια άνθρωποι στον πλανήτη.
Το να είσαι ένας στα 80 τρισεκατομμύρια
είναι μια σημαντική αντιστοιχία.
Σε αυτήν την περίπτωση, είναι ξεκάθαρο ότι είναι ο δολοφόνος σου.
Το ερώτημα τώρα είναι
πώς μπορείς να βελτιώσεις κι άλλο την υπόθεση;
Η υπόθεση βιασμού το 1981 ήταν εξαιρετικά σημαντική,
γιατί ο Ίνιγκεζ συνάντησε μια γυναίκα
στο Γουίλμινγκτον στη στάση του λεωφορείου και την πήρε μαζί του.
Η Τερέσα εθεάθη τελευταία φορά στο Γουίλμινγκτον,
και υπάρχουν πιθανές ομοιότητες στον τρόπο δράσης,
και ευτυχώς κατάφερα να μιλήσω στο θύμα του βιασμού του 1981.
ΗΧΟΓΡΑΦΗΣΗ ΑΣΤΥΝΟΜΙΑΣ
Όταν τον γνώρισα, δεν έκανα οτοστόπ. Περπατούσα.
Σταμάτησε και ρώτησε αν θέλω να με πάρει. Και είπα ναι.
Μας περιγράφει παρόμοιες συνθήκες
με ό,τι πιστεύουμε ότι συνέβη στην Τερέσα.
Πόσο σίγουρη είσαι ότι αυτός σε βίασε;
100%.
Σταμάτησα να αντιστέκομαι γιατί θα με σκότωνε.
Την απείλησε. Ενέδωσε.
Η Τερέσα χτυπήθηκε και σκοτώθηκε.
Πιστεύω ότι η Τερέσα αντιστάθηκε
και ο Ίνιγκεζ πραγματοποίησε την απειλή του.
Ήταν πολύ ισχυρό
και δυνάμωσε το κατηγορητήριο ακόμα περισσότερο.
Όποτε κοιτάζω μια άλυτη υπόθεση,
πάντα θέλω να μιλήσω στον ύποπτο, αν μπορώ.
Θέλω να τον αξιολογήσω ο ίδιος.
Θέλω να δω πώς θα απαντήσει στις ερωτήσεις μου.
Θέλω να δω αν θα χειροτερέψει τη θέση του.
Τι θα παραδεχτεί; Τι προβλήματα θα αντιμετωπίσω;
Είναι η μόνη ευκαιρία που θα έχω να μιλήσω μαζί τους.
Μόλις απαγγελθούν οι κατηγορίες, δεν μπορώ να τους μιλήσω.
Ο Ρόμπερτ Ίνιγκεζ είπε στον Ραλφ Χερνάντεζ ότι δεν είχε γνωρίσει το θύμα,
ότι δεν έκαναν σεξ,
ότι δεν είχε πάει ποτέ στο Πάλος Βέρντες, και την παραλία στον Όρμο Μάλαγα.
Όσο περισσότερο το αρνιόταν,
τόσο καλύτερο θα ήταν για την υπόθεση,
γιατί είχα αποδείξεις ότι δεν ήταν αλήθεια.
Ο Τζον ήθελε να πάμε να ξαναμιλήσουμε στον Ρόμπερτ Ίνιγκεζ.
Πήγαμε, λοιπόν, και του μιλήσαμε.
ΗΧΟΓΡΑΦΗΣΗ ΑΣΤΥΝΟΜΙΑΣ
ΥΠΟΠΤΟΣ ΡΟΜΠΕΡΤ ΙΝΙΓΚΕΣ ΝΤΕΤ. ΧΕΡΝΑΝΤΕΣ & ΤΖΟΝ ΛΟΥΙΝ
Γεια, θα ήθελα να μιλήσω στον Ρόμπερτ.
-Ποιος είσαι; -Με λένε Ραλφ.
Ξέρει ποιος είμαι.
Από δω ο Τζον.
Η δεύτερη συνέντευξη δεν ήταν ιδανική.
Ήταν εκεί η γυναίκα του και η κόρη του, η οικογένειά του.
Ελάτε μέσα.
Ευχαριστώ.
Φαίνεται ότι θα τον συλλάβετε.
-Θεέ μου, όχι. -Εντάξει.
Όχι, θα φύγουμε. Ήλπιζα για δέκα λεπτά.
Και ίσως λίγη ιδιωτικότητα, αν συμφωνείτε.
Γιατί; Δεν έχει τίποτα να μου κρύψει.
-Δεν έχω τίποτα να της κρύψω. -Τίποτα.
Τα λέμε όλα ο ένας στον άλλο.
Θέλαμε να του δώσουμε την ευκαιρία να μας μιλήσει
χωρίς άλλους μπροστά, αν αυτό ήθελε.
-Αλλά αν είναι έτσι… -Όχι, ας μείνει.
Ήταν απίθανο να είχε πει στη γυναίκα του,
που δεν ήταν μαζί του τη στιγμή του φόνου,
"Παρεμπιπτόντως, βίασα και σκότωσα ανθρώπους
πριν από τη σχέση μας".
Θέλαμε να το κάνουμε ιδιαιτέρως, αλλά όσο κι αν το προτείναμε,
εκείνος έλεγε "Όχι δεν έχουμε μυστικά".
Έπρεπε να μιλήσουμε μπροστά της.
-Άκουσέ με. -Δεν είχα καμία σχέση.
Ρόμπερτ, άκουσέ με.
Δεν ήθελε να τα παραδεχτεί όλα αυτά μπροστά τους,
κι όταν ο Τζον άρχισε να τον πιέζει για λεπτομέρειες,
άρχισε να το αρνείται.
Έγινε πολύ αμυντικός.
Θα επιμείνω. Δεν την ξέρω.
Δεν την έχω δει. Δεν τη γνώρισα.
Ο Τζον κατηγόρησε τον Ίνιγκεζ ότι διέπραξε τον φόνο.
-Είπες ότι δεν τη γνώρισες ποτέ. -Όχι!
Τι λες για το δικό σου…
Τι είδους DΝΑ νομίζεις ότι βρήκαμε;
Μάλλον το σπέρμα μου.
Ναι. Μπορείς να μου πεις πώς έγινε αυτό, Ρόμπερτ;
Δεν γίνεται, γιατί δεν την ξέρω καν.
Δεν την ξέρω. Δεν την έχω δει.
-Ρόμπερτ. -Δεν είχα καμία σχέση.
Έχουμε το σπέρμα σου στις ηβικές τρίχες της νεκρής γυναίκας.
Αυτή η νεκρή γυναίκα μπήκε σ' ένα αμάξι στο ίδιο μέρος
όπου, μέσα στον επόμενο χρόνο, πήρες τη Λόρι.
Της έσπασαν το κεφάλι.
Η πίεση τον οδήγησε να το αρνηθεί περισσότερο,
αλλά ο Τζον τον έκανε να παραδεχτεί ότι ούτε αυτός θα το πίστευε.
Έκλεισε τον κύκλο.
Συμφωνείς ότι αν το σπέρμα σου είναι μέσα της,
αυτό σημαίνει ότι πρέπει να την ήξερες
και έκανες σεξ μαζί της
εκείνη τη νύχτα στην παραλία;
Ναι, θα ήταν λογικό.
Αν καθόσουν στη θέση μου,
θα πίστευες αυτά που λες;
-Εσύ πες μου. -Εγώ τον πιστεύω.
Κυρία, δεν ρώτησα εσάς.
Αν καθόσουν στη θέση μου, θα το πίστευες; Εσύ πες μου.
Όχι, δεν θα το πίστευα.
Ούτε 12 ένορκοι θα το πιστέψουν.
Είχε ένα ύφος παραίτησης,
σαν να ήξερε πού πήγαινε το πράγμα.
Δεν θα γυρίσω στη φυλακή για κάτι που δεν έκανα.
Λοιπόν, άκου.
Το DNA σου…
Ξέρω. Το DNA μου είναι πάνω της, αλλά δεν ξέρω πώς.
Τελειώσαμε; Εκνευρίστηκα.
Ναι, θα βρούμε δικηγόρο.
-Περίμενε. Άκου. -Τελειώσαμε;
-Τελειώσαμε. -Ρόμπερτ. Όχι, άκουσέ με.
Δεν θα πω τίποτα άλλο.
Αν θέλεις να φύγουμε, θα φύγουμε.
-Ναι. -Ναι.
Σε εκείνον μιλάω.
-Θέλω να φύγετε. -Εντάξει.
Εντάξει. Δικαίωμά σου.
Ήμασταν σίγουροι ότι είχαμε αρκετά.
Είχαμε το DΝΑ. Είχαμε τις αρνήσεις του Ίνιγκεζ.
Έχουμε κάποιες παραδοχές του. Τον πιάσαμε.
ΣΕΠΤΕΜΒΡΙΟΣ 2017 37 ΧΡΟΝΙΑ ΑΠΟ ΤΟΝ ΦΟΝΟ ΤΗΣ ΜΠΡΟΥΝΤΡΟ
Τον Σεπτέμβριο του 2017 κάναμε την κίνησή μας.
Μια ομάδα ακολουθεί τον Ίνιγκεζ μακριά από το σπίτι του.
Τον σταματάει ένα περιπολικό.
Και τον συλλαμβάνουν για φόνο.
Δεν είπε πολλά, αλλά δεν είχε σημασία.
Είχαμε πολλά στοιχεία και πληροφορίες να παρουσιάσουμε.
Ακόμα θυμάμαι που βγήκα και τηλεφώνησα στον Ρόνι.
Χτυπάει το τηλέφωνο. Λέει "Ντετέκτιβ Ραλφ".
Λέω "Γαμώτο.
Είναι πολύ νωρίς".
Αγχώνομαι και τρέμουν τα πόδια μου.
Το σήκωσα.
Λέει "Ρόνι". Λέω "Ραλφ, τι τρέχει;"
Λέει "Κάθεσαι;" Η καρδιά μου έκανε μπουμ.
Του λέω "Τον πιάσαμε.
Απαγγέλουμε κατηγορία".
Απλώς έκλαψα.
Κάθισα στο αμάξι και έκλαιγα 45 λεπτά.
Ήταν πολύ συγκινητικό τηλεφώνημα.
Μου τηλεφώνησαν και μου είπαν
"Σε μία ώρα, θα δώσουμε συνέντευξη Τύπου.
Βρήκαν αυτόν που σκότωσε τη μητέρα σου".
Με έπιασαν τα κλάματα. Δεν το πίστευα.
Είπαν "Σε χρειαζόμαστε στο κέντρο".
Δεν μπόρεσα να φτάσω.
Μα ο πατριός μου ήταν εκεί, φυσικά. Ήταν εκεί για τα πάντα.
ΤΜΗΜΑ ΣΕΡΙΦΗ ΣΥΝΕΝΤΕΥΞΗ ΤΥΠΟΥ 9 ΣΕΠΤΕΜΒΡΙΟΥ 2017
Η συνέντευξη Τύπου ήταν για τον Ρόνι,
για να πει την ιστορία στον Τύπο
και να τους πει τι πέρασε.
Ντετέκτιβ.
Ευχαριστώ.
Τη μέρα της συνέντευξης Τύπου με βλέπεις πίσω.
Είμαι λίγο νευρικός.
Ίδρωνα και άρχισα να μοιάζω στον Ρούντι Τζουλιάνι.
Σε αυτό το σημείο θέλουμε να συστήσουμε τον Ρόνι Φίματ,
που ήταν παντρεμένος τότε με την Τερέσα Μπρουντρό.
-Ρόνι. -Ευχαριστώ.
Γεια σας.
Πέρασαν πάνω από 37 χρόνια
και περίμενα πολύ καιρό αυτήν τη μέρα.
Ευχαριστώ την οικογένειά μου που πάντα με πίστευε
και ήταν δίπλα μου. Ευχαριστώ κι αυτούς εδώ.
Χωρίς αυτούς, δεν θα ήμουν εδώ σήμερα.
Πέρασε πολύς καιρός για όσα πέρασα.
Με την αβεβαιότητα του να μην ξέρεις γιατί ή πώς.
Και…
χαίρομαι που ήρθε αυτή η μέρα.
Σας ευχαριστώ πολύ.
Τώρα όλοι ξέρουν ότι δεν ήμουν εγώ.
Μου αφαίρεσαν το βάρος.
Τώρα μαθεύτηκε η αλήθεια.
Ήταν σημαντικό για μένα να το έχει αυτό ο Ρόνι.
Όταν μου είπαν ότι δεν ήταν αυτός, ότι το έκανε άλλος,
είπα "Θεέ μου!"
Προσπαθήσαμε να χτίσουμε μια σχέση.
Αλλά…
τα πράγματα δεν πάνε πάντα καλά.
Στις 2 Οκτωβρίου 2017
κατέθεσα την καταγγελία εναντίον του Ρόμπερτ Ίνιγκεζ.
Η πρώτη κατηγορία ήταν φόνος και η δεύτερη βιασμός.
Με βάση τις συνθήκες, τον νόμο και τα στοιχεία τότε,
δεν μπορέσαμε να απαγγέλουμε κατηγορία για το μωρό.
ΦΙΜΑΤ ΣΥΖΥΓΟΣ ΤΕΡΙ ΑΝ - ΚΟΡΗ ΣΟΦΙΑ
Πριν διαλέξουμε ένορκους και δικάσουμε την υπόθεση,
ο κατηγορούμενος, μέσω του δικηγόρου του,
είπε ότι ήθελε να συνάψει συμφωνία.
Ήταν πρόθυμος να παραδεχτεί ανθρωποκτονία εξ αμελείας,
που έχει ποινή από 15 χρόνια ως ισόβια,
και να παραδεχτεί ότι σκότωσε την Τερέσα.
Πιστεύω ότι μάλλον δεν ήθελε η γυναίκα του
και η θετή του κόρη να ακούσουν όλες τις λεπτομέρειες του εγκλήματος.
Αν ξέρεις ότι θα καταδικαστείς έτσι κι αλλιώς,
ίσως να κάνεις την επιλογή
που σου επιτρέπει να δηλώνεις αθώος στις προσωπικές σου συζητήσεις.
ΙΣΟΒΙΑ ΓΙΑ ΤΗ ΔΟΛΟΦΟΝΙΑ ΕΓΚΥΟΥ
Ο Ίνιγκεζ καταδικάστηκε τον Οκτώβριο του 2019.
Μιλάμε για 37,5 χρόνια,
40 ως τη μέρα που καταδικάστηκε.
Και εγώ ζω ένα μαρτύριο κάθε μέρα.
Αν είχε καταδικαστεί στη δίκη,
θα υπήρχε υποχρεωτική ποινή ισοβίων χωρίς αναστολή.
Με τον διακανονισμό για 15 έως ισόβια, θα δικαιούται αναστολή.
Αλλά επειδή ποτέ δεν ξέρεις τι θα γίνει με τους ενόρκους, είναι ρίσκο.
Στην ηλικία του, 15 έτη…
Δεν θα βγει.
Τώρα κοιμάμαι τα βράδια
ξέροντας ότι δεν θα ξαναβλάψει κανέναν.
Ανακουφίστηκα όταν τέλειωσαν όλα.
Ήταν συντριπτικό για μένα.
Τώρα μπορώ να αρχίσω να θεραπεύομαι.
Κανόνισα με ένα ανθοπωλείο κοντά στον Όρμο Μάλαγα
να της κάνει ένα ωραίο στεφάνι σταυρό.
ΑΓΑΠΩ ΤΗ ΣΟΦΙΑ ΦΙΜΑΤ ΤΕΛΕΙΩΣΕ!
Το πήρα. Πήγαμε όλοι εκεί με τα αμάξια.
Όλη η οικογένεια. Βάζουν το στεφάνι
και στο πανό γράφει "Τελείωσε".
ΤΕΛΕΙΩΣΕ!
Ένιωσα περίεργα που ήμουν εκεί.
Είχα πάει εκεί μερικές φορές, αλλά τώρα καταδικάσαμε τον Ίνιγκεζ.
Είχαμε απαντήσεις.
Ο Ραλφ Χερνάντεζ μού φέρθηκε σωστά.
Με δικαίωσε.
Μου έδωσε ό,τι χρειαζόμουν για να το αφήσω πίσω μου.
Τον ευγνωμονώ για τη σκληρή δουλειά του.
Είναι καλός Τσικάνο. "Εσύ είσαι, Ραλφ. Να είσαι περήφανος".
Είμαι πολύ περήφανος.
Ένιωσα υπέροχα που βρήκα απαντήσεις για την οικογένεια.
Ήταν μεγάλη ικανοποίηση,
γιατί συνειδητοποιείς ότι ο κόπος σου, τόσες ώρες, τόσα χρόνια…
Έκανες τη διαφορά.
Οι εξαφανίσεις περνάνε από το Ανθρωποκτονιών.
Αν έχεις εξαφανιστεί, το ερώτημα είναι
"Γιατί;"
Πατέρας τριών παιδιών, ο Σμιθ εξαφανίστηκε.
ΑΓΝΟΟΥΜΕΝΟΣ
Ο Γκάβιν Σμιθ ήταν στέλεχος της Fox. Ήταν έξω καρδιά.
Ήταν ασυνήθιστο για κάποιον σαν αυτόν
να ανοίξει η γη να τον καταπιεί.
-Συμβαίνουν περίεργα πράγματα. -Ήταν ανήσυχος.
Ο Γκάβιν είχε μια μυστική σχέση.
Είναι μυστήριο, αλλά κάποιος ξέρει κάτι.
Υποτιτλισμός: Κατερίνα Τριανταφύλλου ι.